เรื่องร้องเรียน (ถนน,PM2.5,ร้องเรียน) วันที่ 2023-09-04 08:04:35 — แขวงบางหว้า เขตภาษีเจริญ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035051

ขอให้แก้ไขปัญหาดินร่วงหล่นบนพื้นถนน จากการถมที่ดิน บริเวณซอย 81 ถนนบางแวก แขวงบางแวก เขตภาษีเจริญ กรุงเทพมหานคร จุดสังเกตบริเวณสวนอาหารซุ้มไผ่ มีดินร่วงหล่น ระยะทางประมาณ 50 เมตร เนื่องจากผู้ร้องพบเห็นการสัญจรของรถบรรทุกดิน ประเภทสิบล้อ , รถพ่วง ทำเศษดินร่วงหล่นบนพื้นถนน ทำให้สัญจรไปมาอย่างลำบาก และเกรงว่าทำให้ดินที่ร่วงอยู่บนพื้นถนนทำให้ฝุ่นฟุ้งกระจาย และหากฝนตกอาจจะส่งผลให้ถนนสกปรกได้ พบเห็นการสัญจรเข้าไปถมที่ดินภายในซอย 81 มาประมาณ 1 เดือน เบื้องต้นได้ติดต่อไปยังสำนักงานเขตภาษีเจริญ มีลักษณะสายไม่ว่าง จึงไม่สามารถแจ้งเรื่องได้ (ตามผู้ร้องแจ้ง) จึงประสงค์ให้หน่วยงานที่เกี่ยวข้องลงพื้นที่ดำเนินการแก้ไขปัญหาดินร่วงหล่นบนพื้นถนน จากการถมที่ดินในพื้นที่ดังกล่าว เพื่ออำนวยความสะดวกต่อการสัญจรไป-มาบนท้องถนน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata